У казані а. Зьміцер адзначыў, што штогадовае сьвята Трох сьвяціцеляў – нібы экзамен для парафіі. Ён адзначыў, што экзамен у духоўным жыцьці не падобны да экзаменаў у навучальнай установе, але паказвае, наколькі чалавек становіцца сьведкам сьвятасьці. Для гомельскіх вернікаў асаблівым прыкладам сьвятасьці зьяўляюцца Васіль Вялікі, Ян Залатавусны і Рыгор Багаслоў. Грэка-каталіцкая парафія ў Гомелі, якая ўжо шмат гадоў ня мае сталага душпастыра, уяўляе сабой прыклад надзеі для Царквы. Нягледзячы на цяжкія варункі, парафія ня толькі не перастала існаваць, але і патроху павялічваецца.